Head, halvad ja pühad
Kristallselge vee äärde, rannale kogunevad valged rühmad,
armu ja võidu laulu laulavad nad,
ühtki pisarat pole seal näha,
igatsen juba kaasa nende pühadega
Jeesuse ja inglite juurde
Kuldsesse linna ja kristallselge vee äärde,
sinna tõstan oma pilgu
Seal saan ma näha Issanda nägu,
Tema kirkuses säravat nägu,
seal pole enam pisaraid...
Teda ma üksnes silmitsen
Oh, Jeesus, juhata mind kristalsetele vetele,
seal laulan uut kiituslaulu, inglid kanneldega
kaugele on jäänud võitluste päevad, sest Issand lõi kõik uueks
Elu lätteile minna saan, kus vaeva enam kunagi ei leidu
Täna räägime andeksandmatuse hoiakust. Jeesus näiteks õpetab
Piiblis andeksandmatusest, sest see on väga tähtis korda seada
Jumala õnnistuste saamiseks. Matteuse 5:22 on öeldud:
"Kuid mina ütlen teile, et igaüks, kes on oma vennale vihane,
kuulub kohtu alla, aga kes iganes ütleb oma vennale "lollpea",
kuulub suurkohtu alla, aga kes ütleb talle "Jõle",
kuulub põrgutulle. Sellepärast, kui sa oma andi tood altarile ja
seal meenub sulle, et su vennal on midagi sinu vastu, siis jäta
oma and sinna altari ette ja mine lepi enne oma vennaga ja siis
tule ja too oma and." Jeesus ütleb, kui tähtis on see, et me
üksteisele anname andeks kogu südamest ehk kui on midagi inimeste
vahel juhtunud, siis tuleb minna ja selle inimesega asjad korda ajada,
et ma saan inimestega asjad korda sel tasandil ja siis ma saan
ka Jumalaga asjad korda teisel tasandil. Andeksandmatus mõjutab
inimese meelt kergesti nii, et see muutub patuseks.
Kui mõtleme andeksandmatusest kui hoiakust, siis selle juured võivad
olla väga sügaval. Vahel tundub, kuna ka mina olen olnud aastaid
hingehoiu- ja evangelistitöös ning näinud inimesi, kellel on
andeksandmatu meel - see on nii kõva vaim, nii kõva meel, kuna
juured on sügaval ning selle viljad on väljaspool. Ja see isik,
kelle juured on seal sügaval andeksandmatuses, siis sinna
tuleb kõva ja armutu vaim ning sellise inimesega ei taha kaua
rääkidagi, sest kohe on näha, mis seal südames on jne...
Kuid igaüks meist, kes on vastu võtnud Jeesuse, oleme kogenud
oma elus, et me oleme saanud palju andeks. Ja inimene, kes on saanud
palju andeks ja selle tunde oma südamesse, siis tema annab kergesti
ka teistele andeks, sest seda Jeesus õpetab: et kui mina olen
palju andeks saanud, siis pean ma andeks andma ka neile, kes minu
vastu on eksinud ja alles selle kaudu võib andeksandmine tulla
minu südamesse, kui mina annan andeks neile, kes on minu vastu
eksinud ja kui ma annan andeks, siis need juured, mis seal südames
sügaval on, põlevad tuhaks, siis tuleb Kristuse rahu ja armastus
ja vabadus ning paljud on isegi haigustest paranenud, kui nad
on andeks andnud, sest andeksandmatus mõjutab tugevalt ka hinge
ja meelt, mis omakorda toodab haigust. Mõnede inimeste elus
on nii olnud. Jeesus ütleb, et meil peaks olema ühendus Jumalaga
ja kui me tahame seda ühendust saada, siis meie oma südames
peavad need asjad korras olema. Kuid kui siin on andeksandmatust,
siis ei saa me ühendust Jumalaga, see paistab välja igalt me elualalt.
Piibel ütleb, et me peaks üksteise vastu olema armastavad ja hellad
ja andma üksteisele andeks, nii nagu Jumal on meile andeks andnud
Kristuses Jeesuses, siis me kogeme õnnistust ja kui meil on
andeksandev hoiak, siis meie jumalasuhe ei ole häiritud ning
õnnistus tuleb läbi, tänu Jumalale!
Hoiak on kas meie sõber või meie kõige hullem vaenlane.
Sest õige hoiak toimib meie südames ja meie elus;
headuse allikas on Jeesus ja kui see headuse allikas mõjutab meid
ja meie hoiakuid, siis on see kas meie sõber või halvim vaenlane.
On selliseid hoiakuid, millel on hävitav mõju inimese elule ja
üks nendest on selline, et inimene ei tunnista, et ta eksib.
Sest alati on inimesi, kellel puudub võime tunnistada, et nad
on midagi valesti teinud ja nende inimeste kohta võiks öelda, et nad
on jätkuvalt sõjajalal kellegagi, pidevas riius, pidevas võitluses,
sest nende oma sisemine maailm valede hoiakutega takistab ja
inimene ei mööna, et ta võib olla valel teel. Andeksandmatus
põhjustab vihapidamise, oled kindlasti kohanud inimesi, kes
peavad viha. Muidugi on alati probleem, kui meid solvatakse.
Seepärast on andekspalumine alati palju kergem kui andeksandmine.
Andeksandmine võib olla palju raskem, sest inimene võib veel
aastaid pärast juhtumit selle tõttu seesmiselt "käärida",
kuigi ta oma mõttes on andeks andnud. Sellest hoolimata, kui
inimene ananb oma südames andeks, ei saa ta neist asjadest hetkega
vabaks, vaid aastategi pärast võivad need asjad uuesti
pead tõsta ja tulla meelde ning nendega peab uuesti tegelema.
Seal aitab inimest see, et ta ütleb:
"Mina annan andeks Jeesuse nimel! Ma annan andeks ja ma pole nõus
kandma viha ega vimma!" Siis tuleb ka kergendus.
Vahel tulevad ka võitlused ja ei saa oodata, et kui ma nüüd annan
andeks, et siis hetkega läheb kergemaks, see võib juhtuda küll
sinu hinges ja meeles, kuid neid asju peab tihtipeale mitu korda
läbi käima: uuesti ja uuesti ütled oma südames, et annad andeks
ja siis see juhtub, tänu Jumalale! "Mina-haigus" mõjutab inimese elu.
See räägib sellest, kui tähtis mina olen ja et mul on
alati õigus ja on palju inimesi, kellel on see "mina-haigus" ja
suured arvamused iseendast. Jah, meil kõigil on vahel liiga hea
arvamus iseendast, kuid küll need luulud hävivad Jumala koolis, kui
anname Issandale võimaluse oma elus.
Järgmises osas käime läbi kibestumise hoiaku ja selle,
kuidas see mõjutab inimese elu.
Vaid üks sõna Jeesuse huulilt Tema kuninglikkust peegeldab,
vaigistab tormi ja haige teeb terveks, Sõna nuhtleb surmagi!
Sõna jõuga sündisid Taevas-Maa ja valgus tuli esile.
See ei muutu kunagi, ka siis, kui igavik kahvatuks.
Sõna lähtus Jumala juurest.
Sõna on loonud ka inimese.
Sõna sütitas pimeduse maailma
ülikirkasse valgusse!
Ta on täis tõde ja armu
ja andis meile õiguse.
Sõna on andnud meile Jumala rahu ja armastuse...
Sest laps on sündinud maailma, meile on antud Poeg,
kelle õlgadel on valitsus ja kelle riik kestab igavesti!
Sõna täis armu ja tõde, kannab läbi kõigist raskustest
see nimi on suurim ja võimsaim - Issanda Jeesuse nimi!
Meie Issanda Jeesuse nimi
Meie Issanda Jeesuse nimi...
Elasin täitsa tavalise noore elu ja õppisin ameti ning töökoha,
sain abikaasa ja paar last, nii et inimlikult mõeldes olin saanud
elult kõik, mida olin soovinud. Siis tuli minusse tühjus, et miks
ma üldse elan, mis sellise elu mõte on; ja nii ma elasin
päev-päevalt: käisin tööl, kasvatasin lapsi, hoidsin kodu korras
ja mõtlesin, et kas nüüd nii ongi, kogesin ühte vaimset tühjust.
Minu ema on olnud alati tugev ja innukas usklik ning kui ma
tema elu peale vaatasin, siis ma nägin, et alati, kui tal oli raske,
läks ta palvetama ja ütles:" Vaatame, kuidas Jumal sellest läbi viib!"
Hakkasin mõtlema, et ema ei olnud kunagi masendunud ega
elust väsinud või räsitud, vaid ta oli alati rõõmus ja lootusrikas
ning ma mõtlesin, et minu emal on küll rõõm ja lootus, kuid minul
seda ei ole ja ma hakkasin aimama, et see on seotud jumalasuhtega.
Kogesin, et see oli Jumala otsimise aeg minu elus,
sest kogesin elu väga tühjana ja Jumal kutsus mind.
Siis läksin mehega ühele kristlikule koosolekule ja seal andsin oma
elu Jeesusele. Teadsin teed sinna kogudusse oma ema kaudu.
Minu ema näitas mulle, milline on reaalne elu Jumalaga,
mitte kuidagi pinnapealne, vaid kuidas eluvõitlustes saab
Jumalalt abi ja Tema on meiega kaasas, kuidas saada
Jumalalt abi ning see oli mulle hea eeskuju, kuidas elada
Jumalaga argipäevas. Enne sellele koosolekule minekut oli
mu sees mäss. Minu õde oli teoloog ja arvasin, et võin oma rahutuse
tema kaela ajada, sest et tema on osalt süüdi selles, et elu tundub
nii tühi, sest temalgi oli Jumal ja tema oli õnnelik ja rõõmus
ning mina leidsin end kritiseerimas ja arvustamas ning pilkamas
kõiki koguduse töötegijaid, kuigi keegi neist ei olnud minule
midagi teinud. See oli kummaline, kuidas ma pidin end otsekui
tühjendama millestki negatiivsest ja siis tundsin, et minu sisse
tuli ruumi ka Jeesuse jaoks.
Pereterapeut ja Jeesus
Olen koolitatud pereterapeudiks, see on minu amet.
Olen koolituse saanud niiöelda maailma poole pealt ja juba siis
mõtlesin, et seal ei tunnistatud üldse Jumalat inimese aitamises,
see oli mulle suureks kurvastuseks. Käisin selle koolituse läbi ja
õppisin neid viise, mida seal käsitleti. Olen töötanud
pereterapeudina üle 20 aasta, vaadanud seda tööpõldu, et kuidas
seal suudetakse inimest aidata ning ma pettusin selles, nähes,
et inimene juhatati vaid oma sisemiste haavade tunnistamiseni,
kuid sealt edasi ei osatud temaga enam midagi teha ja reaalselt
ei saanud inimene mingit abi ega olnud mingeid teraapiaviise
ilma Jumalata. Mõistsin, et sealt edasi elan koos Jeesusega.
Et saadakse inimene nii kaugele, et ta tühjendab ennast ja näeb
neid haavu enda sees, nimetab neid ja ta kuulatakse ära, kuid haav
ei saa parandatud. Haav jääb endiselt tema sisse. Kergendust toob
oma tunnete väljendamine, vaadatakse läbi tunded-kogemused,
kuid see ei tervenda inimest, see haav jääb sisse. Usklikke kliente
aitan ka vaimulikult edasi, kuid kui tulevad inimesed, kes ei ole
usus ja küsin, et milline on nende vaimulik nägemus, siis, kui nad ei
taha midagi teada nendest asjadest, pean ma töötama nende tingimustel,
sest mul on ametlik teraapia vastuvõtt ja enne ma küsin seda.
Igal kliendil on oma seisukoht, kuid ma küsin, kas neil on soov võtta
vastu vaimulikku abi...
Jeesus tööl kaasas
Arvan, et see on otsustav, muidu ma ei jaksaks seda mõttetut tööd
teha, sest asjatu on see töö siis, kui inimene ei saa lõplikku abi.
Mina pakun klientidele alati ka Jeesuse valikut nende probleemide
lahendamiseks ja edaspidine sõltub kliendi valikust ja suhtest
Jeesusega, nii et siis elatakse juba vastavalt valikule.
Kuidas edasi?
Me usklikena teame, et Jumalal on plaan meie jaoks ja et me
elame lõpuaegadel, mille kohta me teame, et ajad lähevad raskemaks.
Kui vaatame enda ümber, seda, mis on meie ümber, Soomes ja maailmas,
siis me näeme seda eriti selgelt: esmalt on mu kliendid läbipõlenud,
siis on abielulahutus, truudusetus, kiusamised töökohas, siis on
isikliku elu protsessid läinud nii valuliseks, et nad üksi ei saa
nendega hakkama ehk nad kohtuvad elu väljakutsetega,
mis samuti vastavalt inimese eale tõusevad pinnale ning nendega üksi
elamine läheb järjest raskemaks. Sellest on inimesed rääkinud.
Jeesusega edasi
Minul on nüüd jõudu Jeesusega, sest ma saan Talle anda kõik oma koormad.
Ma saan oma klientide asjad Talle üle anda lõplikuks lahenduseks.
See on abikanal mulle ning Jeesus teeb nendega lõpliku töö.
Tihti on see kliendisuhetes nagu rännak, kus ma kogen, et ma liigun
ettevalmistatud rajas ehk see tee läheb selget joont pidi ja ma
tean, kuidas edasi minna. See on päris imeline kogemus.
Jeesusega koos saan hakkama
Väljakutsed suurenevad ja kindlasti klientide lood muutuvad raskemaks
ja keerulisemaks, kuid ma mõtlen, et Jeesusega koos saan hakkama!
Sina, kes vaatad meie programmi, sul on võimalus olla kaasas!
Võid helistada ekraanil olevale numbrile, mis on 0600 10077,
kõnehind on vaid 9 eurot 85 senti pluss kohalik kõnehind.
Selle summaga oled kaasas evangeelses töös, et me võiks
võita hingi Jeesusele ja et evangeeliumi tervendav sõnum
jõuaks kõikjale, ka TV vahendusel. Aitäh annetuse eest!
Issand õnnistagu sind!
Tõlge: Jaana Eskor